Missatge: Avui, dia 2 de Maig, per "cel.lebrar" que no feia pont i que hi havia menys feina del que és habitual, he anat a dinar amb uns companys. Mentre ens estavem prenent un bon René Barbier del Priorat, a la salut dels afortunats que sí que feien pont, ha sorgit en la conversa un tema trascendental. Segons sembla el nom Ramon és una variant del nom Raimon que segons defensava un company és el nom genuïnament català. Ramon també és un nom català, i deriva de Raimon, però és un nom adoptat de l'espanyol Ramón. Per defensar la seva idea ell em posava l'exemple de Raimon Caselles però segons tinc entès a la Segarra hi ha un poble que es diu Sant Ramon, per tant el nom de Ramon també ha d'ésser genuïnament català i no pas necessariament adopatat de l'espanyol Ramón.   En definitiva que el tema ha quedat aquí. És per això que us pregunto a veure si hi ha algú que en sàpiga una mica d'onomàstia i pugui resoldre el dubte. Raimón és el nom genuí i originari en català o Ramon també és un nom originari de Catalunya i Genuí?
Emocions: anticipation

Resposta: L'ideal seria consultar l'Onomasticon Cataloniae d'en Coromines.   Però amb el DCVB podem trobar un parell de coses. L'entrada de Raimon et remet a Raimond: RAIMOND Nom propi d'home; cast. Raimundo.    Var. form.: Ramon.    Etim.: adaptació moderna del germ. Raginmund, llatinitzat en la forma Raimundus.   Si busquem Ramon ens diu això:   RAMON 1. Nom propi d'home; cast. Ramón. Signum Vidal Ramon de Encamp, doc. a. 1133 (Priv. Ordin. Valls Pir. 384). P. ramon de nabiners, doc. a. 1244 (Pujol Docs.). || 2. Llin. existent a Agramunt, Albi, Balaguer, Cabrera de Mataró, Arnes, Traiguera, Bétera, Mall., Men., Eiv., etc.    Var. form.: Raimon (solen adoptar aquesta forma els qui tenen per patró Sant Ramon de Penyafort, reservant-se la forma Ramon per als qui tenen per patró Sant Ramon Nonat; però això sembla esser conseqüència de la distinció que els castellans fan entre Ramón i Raimundo).    Intens.: Ramonet, Ramonic, Ramonot.    Etim.: del nom personal germànic Raginmund.   Sembla que són efectivament el mateix antropònim, només que Ramon és l'adaptació directa de la versió germànica, i Raimon(d) de la seva llatinització.   Sempre són interessants aquestes coses
Emocions: anticipation, no emotion, joy